Ο 9ος λόχος (ταινία)

Ο 9ος λόχος (Ρωσικά:  9 Рота), είναι ρωσική ταινία στο είδος δράσης/δραματική/ιστορική, του 2005.

Πλοκή
Η ταινία παρουσιάζει μία ομάδα νεοσυλλέκτων που προέρχονται από τη Σιβηρία και μετατίθενται στην κόλαση του Αφγανιστάν. Η εκπαίδευση τους σε μια μονάδα αλεξιπτωτιστών γίνεται στο Ουζμπεκιστάν υπό την
καθοδήγηση του σκληρού Ανθυπασπιστή Ντιγκάλο που θέλει να τους μετατρέψει σε φονικές μηχανές. Όταν μεταφέρονται σε μια σοβιετική βάση του δυτικού Αφγανιστάν συνομιλούν με μια ομάδα βετεράνων και ένας από
αυτούς δίνει σε ένα νεοφερμένο το φυλαχτό του που τον βοήθησε να επιβιώσει. Το αεροπλάνο όμως που τον μεταφέρει πίσω στη πατρίδα καταρρίπτεται από αντιαεροπορικό πύραυλο και ανατινάσσεται.
Μετά από αυτή την πρώτη εμπειρία τη διαδέχεται η πραγματικότητα του πολέμου. Η κορύφωση έρχεται όταν εγκατεστημένοι σε ένα φυλάκιο ψηλά στα βουνά, με ελλειπή εξοπλισμό, χαλασμένο ασύρματο και λίγη μόνο τροφή,πρέπει να αντιμετωπίσουν μια υπέρτερη δύναμη μουτζαχεντίν και να επιβιώσουν ή να πεθάνουν.

Παραγωγή
Η ταινία γυρίστηκε στο Ουζμπεκιστάν και στην Κριμαία και για τις ανάγκες των γυρισμάτων χρησιμοποιήθηκαν 20 ελικόπτερα, 23 αεροσκάφη, 30 άρματα μάχης και τεθωρακισμένα οχήματα. Μια ενδιαφέρουσα λεπτομέρεια
είναι ότι τα άρματα Τ-64, που χρησιμοποιούνται στην ταινία, στην πραγματικότητα ποτέ δεν έδρασαν στο Αφγανιστάν αλλά και πουθενά εκτός Ε.Σ.Σ.Δ.

Άποψη
Από τεχνικής άποψης, το φιλμ στέκεται πολύ καλά, τόσο από άποψη φωτογραφίας όσο και σκηνοθετικά. Ο σκηνοθέτης χρησιμοποιώντας ανοιχτά πλάνα της ερήμου από τη μία και ιδιαίτερα κοντινά στα πρόσωπα των στρατιωτών, μας κάνει να νιώσουμε ένα με αυτούς και να βιώσουμε μαζί τους όλα τα δεινά που θα περάσουν. Ιδιαίτερα η σκηνή που ένας εκ των στρατιωτών κατά την εισβολή στο χωριό, αφήνει ελεύθερο ένα μικρό παιδί και μόλις γυρνάει, εκείνο τον πυροβολεί, είναι συγκλονιστική.

Το φιλμ για πολεμική ταινία δεν έχει πολλές σκηνές δράσης. Όμως όσες έχει είναι ιδιαίτερα σκληρές και πολύ ρεαλιστικές (γενικά το φιλμ είναι πολύ ρεαλιστικό ως προς την απόδοση της στρατιωτικής ζωής), ενώ αρκετά καλά είναι και τα οπτικά εφέ που χρησιμοποιούνται. Η σκηνοθεσία σε συνάρτηση με την υποβλητική μουσική επένδυση συνθέτουν μια ιδιαίτερα ρεαλιστική απεικόνιση του πολέμου και ειδικά των συναισθημάτων των στρατιωτών. Τέλος να σημειώσω ότι και το καστ στο σύνολο του αποδίδει ιδιαίτερα καλά τους στρατιώτες με τις συνεχώς μεταβαλλόμενες ψυχολογικές μεταπτώσεις τους.

Είναι η πιο γνωστή ταινία που γυρίστηκε στη Ρωσία με θέμα τον πόλεμο του Αφγανιστάν.

Πρόκειται για ρωσική, φινλανδική και ουκρανική συμπαραγωγή του 2005, με σκηνοθέτη τον Φιόντορ Μπονταρτσούκ, υιό του μεγαλύτερου Σοβιετικού σκηνοθέτη μετά τον Β΄ Παγκόσμιο Πόλεμο, Σεργκέι Μπονταρτσούκ.

Βέβαια, η ταινία βρίθει ανακριβειών. Πρόκειται, στην πράξη, για παραχάραξη της πραγματικής ιστορίας του 9ου Λόχου. Στην πραγματικότητα από τους 39 Σοβιετικούς στρατιώτες σκοτώθηκαν μόνο οι 6 και όχι όλοι εκτός από έναν, ενώ η διοίκηση όχι μόνο δεν τους είχε ξεχάσει, όπως προσπαθεί να πείσει η ταινία, αλλά τους παρείχε κάθε δυνατή υποστήριξη σε υλικό, μεταφορά τραυματιών με ελικόπτερα, πυρομαχικών κλπ. Το γεγονός αυτό προκάλεσε αντιδράσεις από τους βετεράνους του πολέμου.

Βλέπουμε δηλαδή να συμβαίνει ακριβώς το ανάποδο σε σχέση με αντίστοιχες χολιγουντιανές παραγωγές. Εκεί που οι Αμερικάνοι τείνουν να ηρωποιούν τους δικούς τους και να μη διστάζουν να προβάλλουν αλλοιωμένα σε τεράστιο βαθμό ιστορικά γεγονότα ή και να να απαλείφουν όσα κρίνουν ότι "δεν βολεύουν", στην ρωσική ταινία, προφανώς σε μια προσπάθεια δαιμονοποίησης της σοβιετικής εποχής, διατηρείται μεν η προβολή του ηρωισμού των στρατιωτών, αλλά ο αριθμός των νεκρών διογκώνεται περιλαμβάνοντας ολόκληρο τον 9ο Λόχο πλην ενός και ο ίδιος ο Λόχος φέρεται να έχει περιέλθει σε αυτή την κατάσταση λόγω της ανικανότητας/αμέλειας της σοβιετικής διοίκησης, πράγμα που δεν έχει σχέση με την πραγματικότητα.

Η ταινία είναι βασισμένη σε πραγματικά γεγονότα και συγκεκριμένα στη μάχη που έδωσε ο 9ος λόχος του 345 Ανεξάρτητου Συντάγματος Αλεξιπτωτιστών στο ύψωμα 3234 τον Ιανουάριο του 1988.

Πρόκειται για μια ακριβή ταινία (9.000.000$) και θεωρείται ισάξια με τις αμερικανικές ταινίες της δεκαετίας του '80, που αφορούσαν τον πόλεμο του Βιετνάμ: το Platoon, το Full metal jacket και το Γεννημένος την 4η Ιουλίου.

Πρεμιέρες
Ημέρες πρεμιέρας:
 Λευκορωσία, 29 Σεπτεμβρίου 2005 
 Καζακστάν, 29 Σεπτεμβρίου 2005 
 Ρωσία, 29 Σεπτεμβρίου 2005 
 Ουκρανία, 29 Σεπτεμβρίου 2005 
 Εσθονία, 14 Οκτωβρίου 2005 
 Φινλανδία, 3 Μαρτίου 2006 
 Γαλλία, 20 Μαΐου 2006 (Φεστιβάλ Καννών)
 Σουηδία, 11 Οκτωβρίου 2006 (DVD πρεμιέρα)
 Πολωνία, 12 Οκτωβρίου 2006 (Βαρσοβία Φεστιβάλ)
 Φιλιππίνες, 3 Νοεμβρίου 2006 (Φεστιβάλ)
 Βρετανία, 16 Φεβρουαρίου 2007
 Γαλλία, 17 Φεβρουαρίου 2007 (ТВ πρεμιέρα)
 Αργεντινή, 18 Ιουνίου 2007 (DVD πρεμιέρα)
 Βέλγιο, 12 Σεπτεμβρίου 2007
 Ολλανδία, 26 Φεβρουαρίου 2008 (DVD πρεμιέρα)
 Γερμανία, 26 Αυγούστου 2008
 Ηνωμένες Πολιτείες Αμερικής, 31 Αυγούστου 2010 (DVD πρεμιέρα) (Blu-ray πρεμιέρα)

Πρωταγωνιστούν
Αρτούρ Σμολγιανίνοφ ως Private then Sergeant Oleg Lutaev (Lyutyy)
Αλεξέι Τσάντοφ ως Private Vladimir Vorobiev (Vorobey)
Κονσταντίν Κριούκοφ ως Private Ruslan Petrovskyy (Dzhokonda)
Ιβάν Κοκόριν ως Private Chugainov (Chugun)
Μιχαήλ Γεβλάνοφ ως Private Ryabokon (Ryaba)
Αρτιόμ Μιχαλκόφ ως Private Stωςenko (Stως) 
Σοσλάν Φιντάροφ ως Private Bigbulatov (Pinochet)
Ιβάν Νικολάγεφ ως Seryy
Μιχαήλ Πορέτσενκοφ ως Sergeant Alexandr Dygalo
Φιόντορ Μπονταρτσούκ ως Sergeant Pogrebnyak (Khokhol)
Ντμίτρι Μουχαμάντεγεφ ως Sergeant Afanωςiev (Afanωςiy)
Ιρίνα Ραχμανόβα ως Belosnezhka (Snow White girl)
Αμάντου Μαμαντάκοφ ως Sergeant Kurbanhaliev (Kurbωςhi)
Αλεξαντερ Σέιν ως Patefon (ως Aleksandr Sheyn)
Αλεξέι Κραβτσένκο ως Kapitan Bystrov
Αλεξάντρ Μπαξ Χίροφ ως Pomidor
Μιχαήλ Γεφρέμοφ ως Veteran, who gives talisman
Στανισλάφ Γκοβορούχιν ως Kompolka v uchebke
Αντρέι Κρασκό ως unknown Colonel in Afgan
Αλεξαντρ Λικόφ ως Mayor-vzryvnik
Αλεξέι Σερεμπριακόφ ως Kapitan-razvedchik
Ολές Κάτσιον ως Mikhey
Κάρεν Μαρτιροσιάν ως Ashot
Μαράτ Γκουντίγεφ ως Akhmet
Ντένις Μόσκιν ως 'Chernyy aist'
Αλεξάντρ Κουτσερένκο ως Parikmakher
Σβετλάνα Ιβανόβα ως Olya
Εβγκένι Αρουτιουνιαν ως Svyazist
Μιχαήλ Βλαντίμιροφ ως Voditel-mekhanik tanka
Μιχαήλ Σολόντκο ως Ofitser voenkomata

Παραπομπές

Εξωτερικοί σύνδεσμοι
 
  
  
 

Ρωσικές ταινίες
Ταινίες του 2005
Ταινίες γυρισμένες στη Ρωσία
Ρωσόφωνες ταινίες
Φινλανδικές ταινίες
Ρωσικές ιστορικές ταινίες
Ρωσικές πολεμικές ταινίες
Ρωσικές ταινίες δράσης
Ρωσικές δραματικές ταινίες
Ουκρανικές ταινίες